

Nr. 4021/1743/\_\_\_\_\_.2016

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_.2016**

Ca urmare a solicitării de emitere a acordului de mediu adresate de **ELECTRICA DISTRIBUȚIE MUNTENIA NORD – SDEE TÂRGOVIȘTE** cu sediul în municipiul Târgoviște, str. Calea Domnească, nr. 236, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 4021 din 18.03.2016, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 22.09.2016, că proiectul de investiție **”*M.G.S. LEA 20 kV Petrești – Irigații 2 din Stația 110/20 kV Crovu, traversare râu Argeș”***, propus a fi amplasat în comuna Costeștii din Vale-Maruntisu; Odobești; Uliești, județ Dâmbovița **nu se supune evaluării impactului asupra mediului si nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, Anexa nr. 2, art.13, lit. a.;

- impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

***1. Caracteristicile proiectelor***

a) ***mărimea proiectului***:

LEA 20 kV d.c. Petrești – Irigații 2 **existenta** traversează râul Argeș in zona stâlpilor metalici 7 si 14 (stâlpi metalici bulonați tip 110 kV d.c.) . Datorita eroziunii malurilor si lărgirii albiei râului Argeș stâlpul metalic nr.8 s-a prăbușit.

In soluție provizorie s-au montat 6 stâlpi - stâlpii 8-13 constând din: stâlpi de lemn cu fundație burata - stâlpii 8-12 si un stâlp de beton centrifugat cu fundație turnata - stâlpul nr. 13. Pe acești stâlpi este amplasat un singur circuit acest lucru limitând capacitatea de distribuție a liniei.

Stâlpii fiind amplasați in zona inundabila a râului Argeș exista pericolul ca, la o revărsare a râului, sa fie avariați si sa intervină întreruperea in alimentare a consumatorilor din zona localității Crovu.

Pentru mărirea gradului de siguranța a alimentarii cu energie electrica a consumatorilor este necesara realizarea traversării râului Argeș printr-o soluție mai sigura, definitiva, dublu circuit. Pentru aceasta este necesara înlocuirea stâlpilor nr. 8-13, montați in soluție provizorie, cu doi stâlpi metalici bulonați 110 kV d.c. proiectați - care sunt notați cu A si B, tip ITn+6 110264 5.3.B respectiv ITn 110264 5.3.B, montați pe fundații pe piloni forați incastrați in teren bun de fundare. Stâlpii nr. 7 si 14, existenți, tip ICn 110263 5.3.B, se vor întări prin completarea profilelor cornier lipsa.

**Descrierea succinta a proiectului**

**Lucrări pe partea de construcții:**

* lucrări la drumurile de acces si amenajarea platformelor locale in zona stâlpilor proiectați;
* lucrări de realizare a fundațiilor pe piloni forați pentru stâlpii noi proiectați: stâlpul A tip ITn+6 110264-5.3. B, pe malul stâng al râului Argeș, in albia majora a acestuia, la o distanta de circa 215 m de albia minora si stalpul B, tip ITn 110264-5.3.B, pe malul drept al râului Argeș, situat pe terasa înalta a acestuia, la circa 34 m distanta de albia minora .
* În vederea execuţiei fundaţiilor pe noile amplasamente, sunt necesare lucrări pregătitoare de amenajare a terenului, după cum urmează:
* Amenajarea in zona stâlpilor a unor accese la borne cu 3 m lățime si însumând circa 200 m lungime;
* amenajarea de platforme de lucru sistematizate pentru fiecare stâlp în parte, cu rol de calare a instalației de forat.

Având în vedere caracteristicile terenului bun de fundare ale amplasamentelor, stâlpii nou montaţi ai bornelor din LEA 20 kV d.c. Petreşti – Irigaţii 2 se vor executa pe fundaţii speciale, formate din coloane forate, cu radiere şi coşuri de fundaţie.

**Lucrări pe partea electrica:**

* lucrări de demontare a conductoarelor existente AlOl 120/21 mmp si a izolației existente pe porțiunea dintre stâlpii existenți nr. 7-14, lungime traseu 665 m.
* lucrări de demontare a stâlpilor de lemn existenți nr. 8-12;
* lucrări de demontare a stâlpului de beton nr. 13 montat in fundație turnata;
* lucrări de montaj al stâlpilor metalici noi, stâlpii A si B;
* lucrări de montare a conductoarelor noi AlOl 120/21mmp, cu izolație compozita 20 kV proiectata, intre stâlpii metalici nr 7 existent – stâlpul A proiectat si stâlpul 14 - stâlpul B proiectat, lungime traseu 370m;
* lucrări de montare a conductoarelor noi tip AlOl 185/32 mmp, lungime traseu 295 m, intre stâlpii metalici proiectați A si B, cu izolație compozita 11o kV proiectata .
* lucrări de montare a prizelor de pământ la stâlpii metalici proiectați A si B;
* vopsirea in culori de balizaj alb-roșu a stâlpilor metalici proiectați
* montarea unui fir de garda cu balize de zi - 4 buc.;
* montarea profilelor cornier lipsa la stâlpii metalici existenți nr. 7 si 14 si vopsirea acestora;
* se vor reface, ca operațiune finala, numerotarea stâlpilor si inscripționările de protecție.

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: Terenul pe care se realizează investiţia se află în extravilanul comunelor Costeștii din Vale, Odobești, Uliești; categoria de folosință: căi de comunicații, pădure, albie râu Argeș.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: râul Argeș;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul este amplasat in interiorul si vecinatatea ariei naturale protejate de interes comunitar, sit Natura 2000 ROSCI0106 “Lunca Mijlocie a Argesului”;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului:***

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

**Pentru organizarea de şantier:**

- organizarea de şantier se va face numai în culoarul de lucru din suprafaţa reprezentând traseul liniei electrice, zona frontului de lucru va fi semnalizată prin mijloace corespunzătoare de avertizare;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor de îmbunătăţire se vor pune în operă în aceeaşi zi;

- asigurarea materialelor necesare execuţiei lucrării se va face de la distribuitori autorizaţi;

- accesul la lucrările propuse se va face pe drumurile publice de interes local existente în zonă;

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- depozitarea materialelor de construcţie se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

**Protecţia aşezărilor umane**

- se vor respecta normativele tehnice privind delimitarea zonelor de protecţie şi de siguranţă între conductorul LEA şi clădiri;

- se va asigura scoaterea automata de sub tensiune a instalaţiilor în caz de defect;

- se va realiza inscripţionarea stâlpilor cu indicatoare de interdicţie a atingerii conductoarelor chiar căzute la pământ; ­ asigurarea scoaterii automate de sub tensiune a instalaţiilor in caz de defect;

- respectarea gabaritelor şi distanţelor normate faţă de sol, construcţii şi alte instalaţii;

**Modul de gospodărire a deşeurilor**

* + deşeurile reciclabile rezultate în urma lucrărilor de construire (materiale plastice, materiale feroase şi neferoase, cabluri) se vor colecta selectiv prin grija executantului lucrării si predate la firme specializate în valorificarea/eliminarea lor;
  + conform HG nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/ valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate;

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE**

Întocmit,

consilier Florian **STĂNCESCU**